Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 735/09/4404	Nové Zámky, 10.7.2013
EEČ : 2-33-72-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Ako otec XXXXX, narodenej XXXXX, bytom  XXXXX, okrem Nové Zámky,  je podľa rozsudku Okresného súdu Nové Zámky,  spisovej značky  13 C 113/96  -  38  zo dňa 11.12.1996   povinný prispievať  na jej  výživu mesačne sumou  26,56  €, vždy do 15. dňa toho - ktorého mesiaca  k jej rukám, vyživovaciu povinnosť  si neplní pravidelne mesačne,  po dlhší čas a  hoci  bol   v predchádzajúcich dvadsiatich štyroch mesiacoch za taký čin odsúdený,  čím za obdobie od 01.01.2009  do 30.06.2013  vznikol na výživnom dlh v sume 1.434,24 €. 

lebo zanikla trestnosť činu

Odôvodnenie:
         Poverený príslušník Úradu justičnej a kriminálnej polície Nové Zámky  uznesením  spisovej značky    ČVS: ORP - 1574/1-OSV-NZ-2009 zo dňa 10.09.2009     podľa § 199 odsek  1 Trestného poriadku začal trestné stíhanie pre prečin zanedbania povinnej výživy podľa § 207 odsek  1  Trestného zákona a vyšetrovateľ Úradu justičnej a kriminálnej  polície,  Odboru justičnej polície  Nové Zámky uznesením  ČVS: ORP-1258/OEK-NZ-2009  zo dňa 27.10.2009 podľa § 206  odsek 1 Trestného poriadku stíha XXXXX,  ako obvineného  z prečinu zanedbania povinnej výživy podľa  § 207  odsek 1, odsek 3 písmeno b/, písmeno c/ Trestného zákona. 

       V priebehu vyšetrovania obvinený XXXXX  dlhujúcu sumu na výživnom uhradil  v plnej výške, keď  poštovými poukazmi,  podanými na Pošte  XXXXX   dňa 20.06.2013  a na Pošte  XXXXX   dňa 26.06.2013 zaslal na adresu  svojej dcéry XXXXX  sumu  1.435,00 €, čím si splnil vyživovaciu povinnosť za stíhané obdobie. Tomuto tvrdeniu nasvedčujú i fotokópie poštových poukazov na č. l. 58 a 64  vyšetrovacieho spisu.
       Teda obvinený využil ustanovenie o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojej dcére     dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.
       Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka